Video: Kaas laat baba ophou huil | Maroela Media
Video: Kaas laat baba ophou huil
Byna almal is lief vir kaas – en hier is nog 'n rede, selfs al is dit 'n stukkie geprosesseerde kaas.
Kykers lag lekker vir dié kort video wat op Reddit gedeel is. Die video wys hoe 'n baba huil en dan dadelik ophou huil sodra 'n snytjie kaas op haar kop geplaas word.
Die video het reeds byna 2 000 uitgelok van kykers wat groot genot geput het uit die video.
"Ek kan nie ophou lag nie. Ek het geproes van die lag toe ek dit sien," skryf een persoon. Talle meen die baba se gesigsuitdrukking is kostelik. "Dis asof sy wil sê, 'het julle regtig sopas gedoen wat ek dink julle gedoen het?'"
Meeste reken egter dit is beslis nie die eerste baba vir dié gesin nie. "Eerste baba huil: bel die dokter, hardloop angstig rond. Tweede baba huil: Hier is 'n stukkie kaas," skerts 'n ander gebruiker.
Verskeie meen ook hulle gaan dieselfde met hul babas probeer.
Cheese slice stops baby from crying from MadeMeSmile
Van eende wat praat tot skrikwekkende croissants: 2021 se vreemdste nuus
Video: Troutruuk loop skeef
'n Nat waslap sou dalk dieselfde gedoen het. Dierbare gesiggie.
Ag, dit is net te oulik.
Ek sien niks snaaks daarin om ń baba met kaas te gooi nie. Dit lyk of die baba geskok is deur die onverwagse gooi van die kaas teen haar kop. Sy het ophou huil van skok, nie van kaas op die kop nie.
Dis doodgewoon die gevoel van iets wat op die kop geplaas word, naby die fontanel, wat die baba rustiger gemaak het. Aanraking maak die meeste babas rustig. Maar ek dink dié outjie het so groot geskrik, dat sy (of hy) sommer sy (of haar) huil weggeskrik het. Dis asof hy/sy sê: "What the ………."